ტაკა

ტაკა — ფულის ერთეული ბანგლადეშის სახალხო რესპუბლიკაში. 1 ტაკა შედგება 100 პაისისგან. ISO 4217 კოდი — BDT. აბრევიატურა — Tk.

 ისტორია 
1971 წელს აღმოსავლეთ ბენგალიის ყოფილი პროვინცია გახდა დამოუკიდებელი სახელმწიფო ბანგლადეში, რომლის ფულის ერთეული იყო პაკისტანური რუპია.

1972 წელს პაკისტანური რუპია შეცვალა ახალმა ვალუტამ «ტაკა»მ. სიტყვა ტაკა იყო ძველად ვერცხლის მონეტის სახელი და ეს ტერმინი ფართოდ იყო გავრცელებული ინდოეთის სხვადასხვა ნაწილებში, მაგრამ სხვადასხვა მნიშვნელობით. არაბი მოგზაურის იბნ ბატუტას თქმით ბენგალიაში ხალხი ოქროს მონეტას აღწერდნენ როგორც ოქროს ტაკას, ხოლო ვერცხლის მონეტას, როგორც ვერცხლის ტაკას. სხვა სიტყვებით, რომ ვთქვათ ყველა სახის ლითონის მონეტას ბენგალიელები უწოდებდნენ ტაკას.

 მონეტები 
1973 წელს მიმოქცევაში შევიდა მონეტები ნომინალით 5, 10, 25 და 50 პაისა. 1974 წელს დაემატა 1 პაისას ნომინალის მონეტა, ხოლო 1975 წელს 1 ტაკა. 1, 5 და 10 პაისა მოჭრილია ალუმონისგან, 25 და 50 პაისა ფოლადისგან და 1 ტაკი სპილენძ-ნიკელისგან. 5 პაისა კვადრატული ფორმისაა მომრგვალებული კუთხეებით.

1 და 5 პაისა იშვიათად გვხვდება მიმოქცევაში. 10, 25 და 50 პაისას არ გააჩნია ფართო ტირაჟი. მხოლოდ 1, 2 და 5 ტაკა რეგულარულად გვხვდება მიმოქცევაში.

 ბანკნოტები 
1972 წელს მიმოქცევაში შევიდა ბანკნოტები ნომინალით 1, 5, 10 და 100 ტაკა, მას მოჰყვა 1975 წელს 50 ტაკა, 1977 წელს 500 ტაკა და 1980 წელს 20 ტაკა.

2000 წელს ხელისუფლებამ საცდელი სახით გამოუშვა პოლიმერის 10 ტაკა, მაგრამ ის მოსახლეობაში არაპოპულარული გახდა. ამჟამად ბანკნოტები ნომინალით 1 და 5 ტაკა თანდათან იცვლება მონეტებით.

2008 წელს ხელისუფლებამ გამოუშვა ბანკნოტი 1000 ტაკა.

2011 წელს ბანგლადეშის ბანკმა დაიწყო ბანკნოტების ახალი სერიის გამოშვება.

ბანკნოტები

 2011—2012 წლების სერია სურათი ნომინალი(ტაკა) ზომა(მმ) ძირითადი ფერი აღწერა ბეჭდვის თარიღი ავერსი რევერსი ავერსი რევერსი <big>2 100×60 ნარინჯისფერიმწვანე მუჯიბურ რაჰმანის პორტრეტი,სავარში მდებარე ეროვნული მემორიალი შაჰიდ-მინარი 2011—20132015 <big>5 117×60 ყავისფერი კუსუმბის მეჩეთი 2011—20122014—2015 <big>10 122×60 ვარდისფერი ბაიტულ-მუკარამის მეჩეთი დაკაში 2012—2015 <big>20 127×60 მწვანე სამოცი გუმბათის მეჩეთიბაგერჰატში 2012—2014 <big>50 130×60 ვარდისფერიცისფერი ხარებით მოხვნის სცენაზაინულ აბედინის სურათიდან 2011—2015 <big>100 140×62 ცისფერი ვარსკვლავებიანი მეჩეთი დაკაში 2011—2015 <big>500 152×65 მწვანენაცრისფერი მდინარის პეიზაჟი 2011-დან <big>1000 160×70 იასამნისფერიოქროსფერი ბანგლადეშის ეროვნული ასამბლეის შენობა 2011-დან<small>სურათის მასშტაბი — 1,0 პიქსელი მილიმეტრზე.+

 იხილეთ აგრეთვე 
მსოფლიოს ვალუტები

 რესურსები ინტერნეტში 
 ბანგლადეშის ცენტრალური ბანკი 
    ბანგლადეშური ტაკა - ისტორიული ბანკნოტები

კატეგორია:ბანგლადეში
კატეგორია:ბრუნვაში არსებული ვალუტები